[{"text_idx": "#000003", "text": "Sportlased saavad stipendiumi suurusega 10 000 eurot aastas, kogu olu\u0308mpiatsu\u0308kliks."}, {"text_idx": "#000004", "text": "2024. aasta Pariisi olu\u0308mpiaks valmistuvate suvealade sportlaste puhul ta\u0308hendab see 30 000 euro suurust stipendiumi ja 2026. aasta Milano olu\u0308mpiaks valmistuva taliala sportlase puhul 45 000 euro suuruse stipendiumi. Seega kokku jagati sportlastele 135 000 euro va\u0308a\u0308rtuses stipendiume. Stipendiumist kolmandik suunatakse vaimse treeningu, taastuprotseduuridesse, meediaga suhtlemise, meeskonnajuhtimise ja toetajate leidmise koolitustesse."}, {"text_idx": "#000005", "text": "\u201cNoored Olu\u0308mpiale ta\u0308idab Eesti spordimaastikul va\u0308ga olulise tu\u0308himiku, toetades sellises vanuses sportlasi (18-23-aastased), kellel pole alati veel ko\u0303ige rohkem ette na\u0308idata, kuid kellel on va\u0308ga suur potentsiaal jo\u0303uda spordimaailma tipp,\u201d lausus sithasutuse kaasasutaja Paavo Pauklin. \u201cProovime ma\u0308rgata talenti, kes jo\u0303uab ko\u0303ige kaugemale, kuid on ilmselge, et iga meie panus on va\u0308ga riskantne, sest noore sportlase karja\u0308a\u0308ris vo\u0303ib va\u0308ga palju a\u0308pardusi juhtuda. Alati sooviksime, et suudaksime koguda toetajatelt suurema stipendiumifondi, et toetada rohkemaid noori talente, sest neid, kes seda va\u0308a\u0308riksid, on kindlasti rohkem.\u201d"}, {"text_idx": "#000006", "text": "\u201cKandidaatide hindamisel u\u0308ritame aru saada, milline on sportlase isiklik vo\u0303imekus jo\u0303uda spordimaailma tippu, milline on tugimeeskonna professionaalsus ja meie stipendiumiprogrammi mo\u0303ju sportlase karja\u0308a\u0308rile. Meie stipendiumi puhul ei ole ma\u0308a\u0308rav, kui kaugele mo\u0303ni kandidaat ta\u0308naseks jo\u0303udnud on, vaid pigem see, kuidas keegi on jo\u0303udnud ta\u0308nasele tasemele ning kui palju on sportlases veel kasutamata ressursse tippu jo\u0303udmiseks,\u201d so\u0303nas Noored Olu\u0308mpiale kaasasutaja Valdur Jaht."}, {"text_idx": "#000007", "text": "Ta\u0308navusele Noored Olu\u0308mpiale stipendiumikonkursile kandideeris 17 sportlast 15 erinevalt olu\u0308mpiama\u0308ngude individuaalalalt. Lo\u0303ppvaliku tegi kuue intervjuu-vooru pa\u0308a\u0308senud sportlase seast komisjon peale tulist arutelu, sest ha\u0308id kandidaate oli palju ning konkurents suur."}, {"text_idx": "#000008", "text": "Viktoria Vesso (20) vo\u0303istleb maadluses -65 kg kaaluklassis. Selle aasta U-20 MM-il ja EM-il tuli Vesso pronksmedalile ning lisaks on ta kolmekordne ta\u0308iskasvanute ja ku\u0308mnekordne noorteklasside Eesti meister. Vesso puhul hindas komisjon ko\u0303rgelt tema sihikindlust ja pu\u0308hendumust oma eesma\u0308rkide saavutamisele. Sportlasel ja tema meeskonnal oli va\u0308ga selge arusaam, milliseid tegevusi on vaja teha, et jo\u0303uda oma arengus edasi, spordimaailma absoluutsesse tippu."}, {"text_idx": "#000009", "text": "\u201cNoored Olu\u0308mpiale stipendium aitab mul treenida va\u0308lismaal ning see on ja\u0308rgmise sammu astumiseks oluline, sest Eestis puuduvad hetkel vo\u0303rdva\u0308a\u0308rsed vastased,\u201d lisas Viktoria Vesso."}, {"text_idx": "#000010", "text": "Moodne viievo\u0303istleja Johanna Maria Jo\u0303gisu (19) on saavutanud 2021. aastal kuldmedali juunioride vanuseklassis laskejooksu (eraldi viievo\u0303istluse ala) MM-il. Jo\u0303gisu on tugeva eneseanalu\u0308u\u0308sivo\u0303imega tasakaalukas ja mitmeku\u0308lgne sportlane, kelles Noored Olu\u0308mpiale na\u0308eb potentsiaali to\u0303sta Eesti viievo\u0303istlus uuesti maailma tippu."}, {"text_idx": "#000011", "text": "\u201cSoovin Eestit va\u0308a\u0308rikalt esitada ning moodne viievo\u0303istlus on po\u0303nev ala, mida ja\u0308rjest enam ja\u0308lgitakse. Noored Olu\u0308mpiale stipendium annab mulle vo\u0303imaluse seda ko\u0303rgemal tasemel teha,\u201d lisas Johanna Maria Jo\u0303gisu."}, {"text_idx": "#000013", "text": "\u201cNoored Olu\u0308mpiale stipendium aitab mul jo\u0303uda 2024 Pariisi olu\u0308mpiale ning vo\u0303ita sealt medal\u201d"}, {"text_idx": "#000014", "text": "Mehis Udam (18) saavutas selle aasta alguses toimunud laskesuusatamise noorte MM-il kuuenda koha kaks aastat vanemate poiste seas (veebruar 2021) ja seda ko\u0303ige pikemal ehk individuaaldistantsil. Seejuures so\u0303itis ta viimasel ringil pa\u0308eva parima aja. Udami puhul avaldas komisjonile muljet tema mitmeku\u0308lgsus, mis on andnud talle nii va\u0308ga hea vastupidavuse kui ka kiiruse. Muljetavaldav on ka tema kiire areng laskesuusatamises, sest noormees on laskesuusatamisega tegelenud ainult mo\u0303ned aastad."}, {"text_idx": "#000015", "text": "\u201cLaskesuusatamine on va\u0308ga no\u0303udlik ala nii fu\u0308u\u0308siliselt kui ka vaimselt. Noored Olu\u0308mpiale stipendium aitab mul just vaimset poolt tugevdada, et ja\u0308a\u0308ksin lasketiirus rahulikuks ja suudaksin enda eesma\u0308rgid saavutada,\u201d lisas Mehis Udam."}, {"text_idx": "#000018", "text": "Olu\u0308mpiavo\u0303itja ja Noored Olu\u0308mpiale stipendiaat 2018-2021 Katrina Lehis: \u201cKui ma 2018. aastal Noored Olu\u0308mpiale stipendiumi sain, siis olin ma just pa\u0308rast emaks saamist tippsporti naasmas ning nii mo\u0303nigi kahtles, kas suudan veel tippu jo\u0303uda. Ma ei kuulunud epeenaiskonda ega polnud vo\u0303itnud veel Euroopa meistri tiitlit. Noored Olu\u0308mpiale stipendiumi saamine kogu olu\u0308mpiatsu\u0308kliks andis nii palju positiivsest energiat, sest keegi uskus minusse. See pani rohkem pingutama ja su\u0308vendas ka endas usku, et ma suudan jo\u0303uda tippu.\u201d"}, {"text_idx": "#000019", "text": "Sihtasutus Noored Olu\u0308mpiale on ettevo\u0303tjate Paavo Pauklini ja Valdur Jahti poolt asutatud noorte tippspordi tugisu\u0308steem, mille eesma\u0308rgiks on aidata Eesti sporditalentidel oma unistustele la\u0308hemale jo\u0303uda ja vo\u0303imaldada neil kasvada rahvuslikeks eeskujudeks nii spordis kui selle va\u0308liselt."}]